Այս մոտեցումն անհրաժեշտ է որդեգրել ոչ միայն երթեւեկության անվտանգության, ավտոկայանատեղիների, այլեւ ընդհանրապես բոլոր ոլորտներում: Շատ հաճախ փոքր եւ միջին գործարարությամբ զբաղվող անհատ ձեռներեցների եւ ընկերությունների վրա անիմաստ ու աննպատակ տուգանքներ են բարձված, որոնք չեն վճարվել ու չեն վճարվելու. տուգանվողներին երբեմն ավելի ձեռնտու է փակել բիզնեսը կամ ընկերությունը, քան թե վճարել այդ տուգանքները: Սա անտրամաբանական է եւ անընդունելի եւ Հայաստանի Հանրապետությունը սեփական քաղաքացուն հետապնդող, տուգանող, պատժող պետությունից շատ արագ պետք է վերածվի քաղաքացուն աջակցող, նրա հետ համագործակցող պետության: Պետությունը պետք է սիրի իր քաղաքացուն, քաղաքացին էլ պիտի սիրի իր պետությանը եւ ահա նաեւ այսպիսի արդյունք պիտի արձանագրենք սիրո եւ համերաշխության հեղափոխության շնորհիվ: